CELEX: C2006/294/14
Language: lt
Date: 2006-12-02 00:00:00
Title: Byla C-434/04 2006 m. rugsėjo 28 d. Teisingumo Teismo (trečioji kolegija) sprendimas (Korkein oikeus (Suomija) prašymas priimti prejudicinį sprendimą) baudžiamojoje byloje prieš Jan-Erik Anders Ahokainen, Mati Leppik (Laisvas prekių judėjimas — EB 28 ir EB 30 straipsniai — Nacionalinės teisės aktai, draudžiantys be išankstinio leidimo importuoti nedenatūruotą etilo alkoholį, kurio tūrinė alkoholio koncentracija didesnė kaip 80 % — Kiekybiniam apribojimui lygiaverčio poveikio priemonė — Pateisinimas visuomenės sveikata arba viešąja tvarka)

2.12.2006   
            
            
               LT
            
            
               Europos Sąjungos oficialusis leidinys
            
            
               C 294/9
            
         2006 m. rugsėjo 28 d. Teisingumo Teismo (trečioji kolegija) sprendimas (Korkein oikeus (Suomija) prašymas priimti prejudicinį sprendimą) baudžiamojoje byloje prieš Jan-Erik Anders Ahokainen, Mati Leppik
   (Byla C-434/04) (1)
   
   (Laisvas prekių judėjimas - EB 28 ir EB 30 straipsniai - Nacionalinės teisės aktai, draudžiantys be išankstinio leidimo importuoti nedenatūruotą etilo alkoholį, kurio tūrinė alkoholio koncentracija didesnė kaip 80 % - Kiekybiniam apribojimui lygiaverčio poveikio priemonė - Pateisinimas visuomenės sveikata arba viešąja tvarka)
   (2006/C 294/14)
   Proceso kalba: suomių
   Prašymą priimti prejudicinį sprendimą pateikęs teismas
   Korkein oikeus
   Šalys pagrindinėje baudžiamojoje byloje
   Jan-Erik Anders Ahokainen, Mati Leppik
   Dalykas
   Prašymą priimti prejudicinį sprendimą — Korkein oikeus — EB 28 ir 30 straipsnių aiškinimas atsižvelgiant į nacionalinės teisės aktus, pagal kuriuos nedenatūruoto etilo alkoholio, kurio tūrinė alkoholio koncentracija didesnė kaip 80 % tūrio, importui reikalaujama išankstinio leidimo.
   Rezoliucinė dalis
   EB 28 ir EB 30 straipsniai nedraudžia Alkoholio įstatyme Nr. 1143/1994 (alkoholilaki 1143/1994) numatytos sistemos, pagal kurią nedenatūruotą etilo alkoholį, kurio tūrinė alkoholio koncentracija didesnė kaip 80 %, galima importuoti tik turint išankstinį leidimą, nebent atitinkamos valstybės narės padėtį apibūdinančiomis teisinėmis ir faktinėmis aplinkybėmis paaiškėtų, jog visuomenės sveikata ir viešoji tvarka nuo žalingo alkoholio poveikio galėjo būti apsaugotos mažesnį poveikį Bendrijos vidaus prekybai darančiomis priemonėmis.
   
      (1)  OL C 300, 2004 12 4.